el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el de el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Αυτό το λήμμα θεωρείται ποδοσφαιροκεντρικό. Aφορά ένα αθλητικό όμιλο ή σύνδεσμο που διαθέτει τμήματα για διάφορα αθλήματα αλλά στο λήμμα παρουσιάζεται μόνο η σχέση του ομίλου με το ποδόσφαιρο.
Προσπαθήστε να προσθέσετε πληροφορίες έτσι ώστε να καλύπτει πληρέστερα το θέμα.
Παρακαλούμε δείτε τη σχετική συζήτηση στη σελίδα συζήτησης του λήμματος.
Εκτός του ποδοσφαίρου διαθέτει και τμήμα πετοσφαίρισης ανδρών και γυναικών.
1.4 Στη Δ΄ Εθνική
Από την πρώτη κιόλας χρονιά της ίδρυσής του μετέχει στα ποδοσφαιρικά πρωταθλήματα της Ε.Π.Σ. Κέρκυρας.Την δεκαετία του 2000 άρχισε να ξεχωρίζει και να πρωταγωνιστεί στα τοπικά πρωταθλήματα.Την περίοδο 2006-07 κατέκτησε το πρωτάθλημα της Ε.Π.Σ. Κέρκυρας και προβιβάστηκε για πρώτη φορά στη Δ΄ Εθνική. Την περίοδο 2007-08 κατέκτησε το Κύπελλο Κέρκυρας, νικώντας στον τελικό τον Κρόνο Αργυράδων με 1-0 καθώς και το Σούπερ Κύπελλο της Ένωσης, επικρατώντας του πρωταθλητή Όλυμπου Κέρκυρας με σκορ 3-2. Το 2008-09 τερμάτισε 4η στο πρωτάθλημα Δ΄ Εθνικής, κατέκτησε το Κύπελλο Κέρκυρας και έφτασε στον τελικό του Κυπέλλου Ελλάδος Ερασιτεχνών. Το 2009-10 κατέλαβε την 6η θέση στον όμιλό της αλλά λόγω οικονομικών προβλημάτων αποχώρησε από το επόμενο πρωτάθλημα[1] και επέστρεψε στο πρωτάθλημα της Ε.Π.Σ. Κέρκυρας για το 2010-11.
Ως το 1994 η ομάδα δεν είχε δικό της γήπεδο. Το έτος αυτό απέκτησε γήπεδο στην Κάτω Γαρούνα, στο οποίο αγωνίστηκε έως το 2002. Έπειτα μετακόμισε στους Καστελλάνους Μέσης Κέρκυρας, στο Αθλητικό Κέντρο του Δήμου Αχιλλείων, το οποίο διαθέτει γήπεδο με χλοοτάπητα και κερκίδες 480 καθήμενων θεατών.
Το 2008-09 ήρθε η πρώτη πανελλήνια διάκριση για την ομάδα, αφού κατέκτησε το Κύπελλο Ερασιτεχνών Ελλάδος επικρατώντας στον τελικό του Ασπρόπυργου με 4-3, έπειτα από ένα συγκλονιστικό τελικό που διεξήχθη στο Μεσολόγγι, στις 29 Μαΐου 2009. Στην πορεία της προς τον τελικό η Βολίδα απέκλεισε κατά σειρά τις ομάδες: [2]
Θεσπρωτός Ηγουμενίτσας (εκτός): 3-0
Μακεδονικός (εντός): 2-1 (παράταση)
Ρήγας Φεραίος (εντός): 2-0
Εθνικός Γαζώρου (ουδέτερο): 1-1 (7-6 πέναλτι)
Στον τελικό, που είχε συγκλονιστική εξέλιξη, προηγήθηκε με 1-0 και 2-1 στο ημίχρονο και με 3-1 στο ξεκίνημα του β΄ ημιχρόνου. Αν και ισοφαρίστηκε με 3-3 στο 87΄, βρήκε το κουράγιο να αντεπιτεθεί και να κερδίσει πέναλτι στο 89΄, το οποίο μετέτρεψε σε γκολ ο Στ. Σπίνουλας. Η εξέλιξη του σκορ: [3]
01΄: Σπύρος Σπίνουλας 1-0
89΄: Σταμάτης Σπίνουλας 4-3
Σύνθεση Βολίδας: Αβραμιώτης, Σκολαρίκης Κ., Νικολόπουλος (69΄ Μεσημέρης), Πετρόγιαννης, Σπίνουλας Στ., Δούσης, Σκολαρίκης Γ., Μαθιουδάκης (53΄ Ευθυμίου), Σπίνουλας Σπ., Μπλάνος (77΄ Σκολαρίκης Π.), Πελάης.
ΒΟΗΘΟΣ ΠΡΟΠΟΝΗΤΗ: Πέτρος Πανδής
Κύπελλο Ερασιτεχνών Ελλάδος (1): 2009
Πρωτάθλημα Ε.Π.Σ. Κέρκυρας (1): 2006-07
Κύπελλο ΕΠΣ Κέρκυρας (3): 2007-08,2008-09,2009-10
Φιναλίστ Κυπέλλου ΕΠΣ Κέρκυρας (3): 2003-04,2006-07,2017-18
Σούπερ Κύπελλο ΕΠΣ Κέρκυρας (2): 2008,2009
Φιναλίστ Σούπερ Κυπέλλου ΕΠΣ Κέρκυρας (2):2007,2010
2007-08: 11η θέση (41 βαθμοί)
2008-09: 4η θέση (60 βαθμοί)
2009-10: 6η θέση (54 βαθμοί)
Το τμήμα πετοσφαίρισης ανδρών και γυναικών αγωνίζεται στις διοργανώσεις της ΕΣΠΕΔΕ.
↑ Τα οικονομικά προβλήματα “λύγισαν” τη Βολίδα - Αποχωρεί από το Περιφερειακό πρωτάθλημα Αρχειοθετήθηκε 2016-10-09 στο Wayback Machine. , corfupress.gr , 19 Ιουνίου 2010
↑ Αθλητισμός - Ασπρόπυργος και Βολίδα Γαρούνας διεκδικούν το Κύπελλο Ερασιτεχνών Ελλάδος[νεκρός σύνδεσμος]
↑ «ΚΥΠΕΛΛΟ ΕΡΑΣΙΤΕΧΝΩΝ: Η Βολίδα Γαρούνας από την Κέρκυρα σήκωσε... την κούπα». Αρχειοθετήθηκε από το πρωτότυπο στις 28 Ιουλίου 2009. Ανακτήθηκε στις 25 Ιουνίου 2009.